**IZŠTEVANKE IN NAGAJIVKE**

Ani bani, ani bani,

zdaj za igro vsi smo zbrani,

ene bene, ene bene,

brž iz kroga steci Cene,

eci baš, eci biš,

ti si zadaja, ti loviš!

Jurček s Podgore

 ima pisane vole,

je vole prodal,

je z mački oral.

Metoda neroda,

po lojtro je šla,

se lojtra zlomila,

je padla na tla.

En kovač

konja kuje,

kol'ko žebljev potrebuje,

en, dva, tri,

pa povej število ti!

Ena bela hišica,

kol'ko oken pa ima?

En, dva, tri,

pa povej število ti!

An ban,

pet podgan,

štiri miši,

v uh me piši,

vija vaja ven.

Matija mataja,

hruške prodaja,

hruška mu zgnije,

Matija pa vpije.

Enci benci

na kamenci,

tu sedijo

tri mladenci,

eri beri

muzikeri,

vija vaja ven!

Bam bam bam,

jaz sem pa cigan.

Bum bum bum,

v daljavi slišim šum.

Bom bom bom,

kakšen rompompom.

Bem bem bem,

zelo sem bil tepen.

Leze, leze krokodil,

krokodil iz reke Nil.

Že se bliža

cmok na usta,

pazi, da te ne pohrusta.

Punčka v vodo je skočila,

kol'ko ribic je splašila,

en, dve, tri,

pa povej število ti!

En zmaj 'ma rep nazaj,

zmaja dav sta ušla,

tri in dva je zmajev pet,

še štiri pa jih je devet.

Sebe zraven še prištej,

pa nas je deset, juhej!

Trikule trakule buc, buc, buc,

v kotu štreno prede muc,

kuža se na gosko krega,

goska se smeji mu z brega:

ga ga ga ga

ga ga ga,

zdaj bo račka mižat šla!

Naša muca,

muca mala,

je pa mamica postala,

štiri mucke je dobila,

na podstrešju jih je skrila,

štiri mucke, konec miši,

pa bo red in mir pri hiši.

Veter, mraz in mrzla toča,

jutri pravijo bo moča,

sonce posijalo bo,

tebe odpihalo bo.

Petelinček pelje žito

v stari mlinček,

v mlinčku melje bela miš,

cvik cvak, ti loviš!

Sonce kliče, ne domov,

travnik kliče, brž na lov,

ti boš mačka, jaz bom miš,

jaz bom bežal, ti loviš!

Marko padel je na nos,

hitro po rešilni voz.

En, dve, tri,

po rešilni voz greš ti.

Avionček gori gre,

doli spušča bombice.

Kamor bomba prileti

tam se šteje en, dve, tri.

Naša Špela tenko joka,

kislo se drži,

se ji je potresla moka,

zdaj pa kruhka ni.

En dva - smo doma.

Tri, štiri - smo pri miri.

Pet, šest - gremo jest.

Sedem, osem - kruha prosim.

Devet, deset - hleb načet.

Gagaj, gagaj, gos!

Gagaj, gagaj, gos!

Dedek hodi bos:

babica ga je sezula,

sama se obula.

Mi se z vlakom peljemo,

dobro voljo meljemo,

ko pa se ustavi vlak,

hitro se prešteje vsak.

1, 2, 3, vlak si ti.

Sonce sije, dež megla,

naš'ga fantka ni doma.

Kam je šel v Vipavo,

po eno bejlo kravo,

nejtla ona mlečka dat,

je šu drugo iskat.

Janko zaplanko

čebele lovi,

ena ga piči,

lovil boš pa ti!

Kdo bo pihal svečico,
svečico za srečico?
en, dve, tri,
svečico vpihni ti!
Tortico razrežem vam
in na krožnike jo dam.
En, dve, tri,
tortico dobiš zdaj ti!

Eni beni čiribu
atu star'mu se mudi.
Eno beno čiribo
atu star'mu je ušlo.

Babica in ded
sta jedla sladoled,
sladoled je ves zelen
in ti greš ven.

Gospod in gospa
po cesti sta šla.
Gospod je zavriskal,
se v hlače podriskal,
gospa je jokala,
ker hlače je prala,
gospod je pa klel,
ker hlač ni imel.

Po morju plava kit
ki ima zlo veliko rit
ko pride na sredo morja
se userje do neba.
Se krega ljubi bog,
k si praska drek od nog
oj, ta presneti kit
ki 'ma tko veliko rit!

Le poslušaj vsak,
tika-taka-tak.
Čas hiti, hiti,
ura bije tri,
ura bije tri,
Mirko naj lovi.

Sonce kliče, ne domov,
travnik kliče, brž na lov,
ti boš mačka, jaz bom miš,
jaz bom bežal, ti loviš!

Veter, mraz in mrzla toča,
jutri pravijo bo moča,
sonce posijalo bo,
tebe odpihalo bo.

Haj huja haj,
se ovca pase zdaj,
lepa bela kakor sneg,
pride tja na zelen breg.
Haj huja haj,
ulovi ovčke zdaj.

Sveti Velko,
brani mojo Belko,
sveti Češko,
daj ji vime težko,
sveti Jurij,
ti nam pa zakuri,
da bo sonce peklo
in bo maslo teklo.

Ura je osem,
jaz še nisem kosil,
ura je devet
imam že trebuh napet,
ura je deset,
sem lačen spet.

Sladoled turški med
stane dinar petdeset,
kdor ga kupi, se zastrupi,
vija, vaja, ven!

Peter in Pavel
sta vlekla za kavelj,
Peter je pal,
Pavel pa vstal.

Dve pšenički, dve potički,
dva kapuna, mlada kljuna
in dve rački žlobudrački,
na zapečku štirje mački,
a med njimi siva miš,
vija vaja, ti loviš!

Gujsa, gujsa, gujsa,
dva debela pujsa,
enega smo zaklali,
enega pa prodali,
enega pa še imamo,
pa vam ga ne damo.

Stari Janez, suha Špela,
v starih letih sta se vzela,
v stari hiši sta sedela
in kovance štela.

Palček skakalček
na gori stoji,
zvezdice šteje,
se sladko smeji.

Črni maček se prismuka,
izza grma k nam prikuka,
mi pa skrijemo se vsi,
da nas maček ne dobi.

Tika taka
oženil se je Jaka,
šel je na planinco,
vzel je Katarinco.

Cinga linga moj Boštjan
kravce pasel za vrham,
Brezo zgubil, Mavre ni,
pes naj vzame še te tri.

Za goro nad vodo
vrti mlinsko se kolo,
kolo prehitro se vrti,
pojdi ga ustavit ti!

Glej ga medveda,
kak špičasto gleda,
ga taca boli,
se kislo drži.

Peter Veter je doma,
Mica Cica v gozd je šla,
Nace Pace šteje race,
Cuckov Tine je maline,
Binca vode se boji,
Cmokov Franci zdaj lovi!

Trije mesarji so bolho klali.
Bolha sem, bolha tam,
bolha je zbežala stran.

Digu digu dajca,
mama ujela zajca,
zajc ji je uteku,
v loncu se je speku.

Janez banez, popkov sin,
hišo zidal iz lupin,
hiša se mu je podrla,
lupine kura je požrla.

Na hribčku grad stoji,
v gradu bele line tri,
pri vsaki lini žena stoji,
pojdi jo zdaj rešit ti!

Piška je sosedu ušla,
da bi petelina srečala,
pa ga ni bilo doma,
ker že drugo ljubco ima.

Križ kraž, kam krevljaš?
V Dolenjo vas po pet klobas.
Če jih poješ, domov ne smeš.
Če jih prodaš, domov ne znaš.

Puško na rame,
sabljo za pas,
tri kamenčke v žep,
pa gremo skoz vas.

Noži, noži, nožice,
po gorah so hodile,
rožice so brale,
mamici jih dale.

Kolk si stara?
Dva pehara.
Kolko let?
Tristo skled.
Kolko dote?
Tri piškote.
Kolk namečka?
En liter mlečka.

Tonček bonbonček
na skalci reglja:
'Odprite, odprite,
sem od daleč doma.'
?Odprla ti bom,
pa tvoja ne bom,
bom metlco vzela,
spodila te bom!'

Zvonko je baraba,
ker ga ljubi baba,
baba ga pa noče,
Zvonko se pa joče.

Minka Tinka pod goro,
tisto dekle moja bo,
črno gleda, drobno gre,
tista bo pa res za me!

Bog daj srečo,
kravo rdečo,
tele belo,
volka snelo.

Micka Kovačeva
pila, nič plačala,
pil bi ga vsak fantič,
plačal pa nič.

Lej ga, lej ga Franca,
ki pod mizo tanca,
kratke ima hlače,
dolge pa mustače.

Pepa repa
trd fižol,
bolj se kuha,
bolj je srov.

Godca boš vzela,
boš zmeraj vesela,
če druzga ne bo,
zagodu ti bo.

Bela, rusa, plava
slovenska je zastava;
zatorej tudi mi
častimo barve tri.
En dva tri,
pojdi ven ti!

So opice skakale,
so ritke kazale,
je šuštarček pršu,
jim ritke je zašu.

Krica kraca, bela raca,
buba baja,
že nagaja,
abu babu, strašna miš,
miga z brki, ti loviš!

Pika poka, pika pok,
ženi kravo na potok,
tista kravca neče piti,
švrkni jo po riti.

Ana podgana, medvedova hči,
bi se rada moživa, medvedaše ni,
medved po dklancem na parah leži,
Ana podgana pa skor omedli!

Klipe klope, klipe klop,
mlin pod goro gre v galop,
klipe klope klop,
da se trese pod in strop.

Reci lipa, ti si pipa,
reci lajna, ti si cajna,
reci ladja, polna sadja,
reci lok, nima rok,
reci lov, skrij se v rov,
reci luč, ti si fuč.

Vrana je po cest hodila,
pa si nogo je zlomila
in prišel je črn vran,
pa odnesel jo je stran.

Hop, hop, hop,
hi konjiček stop,
čez bregove in gorice,
toda varuj si nožice,
hop, hop, hop,
hi konjiček stop!

Tika, tika, tajca,
mati kuha zajca,
oče toči vino,
mi se veselimo.

Mat pa žakle šivajo,
oče pa ure navijajo.
En dva tri,
kazalec se počas vrti.

Ženin in nevesta,
pod mizo štruklje jesta,
na vilce jih natikata,
pa v usta jih pomikata.

Sosed Jaka pita polhe,
mi imamo v hiši bolhe,
ena bolha se zgubi,
kdor jo ujame, ta lovi.

Kuža laja hov hov hov,
muca, hitro prid domov,
da ulovila boš vse miši,
ki se skrivajo po hiši.

Tecimo, bežimo,
cigani gredo!
V rjavih bisagah
otroke neso.
Če se ne umivaš,
ciganov se boj,
če te zaloti,
te vzame s seboj.

Vandrovc gre na dolgo pot,
tam pa stika vsepovsod,
naj bo raca al kapun,
samo da gleda iz torbe kljun.

Miha ga piha,
vrabčka lovi,
preden ga ujame,
mu rep posoli.

Ena putka kokdajca,
znesla je kar štiri jajca,
skonkala je naokrog,
kot da nima svojih nog,
en dva tri,
pa miži zdaj ti!

Muca maca, račka, gos,
siv osliček, črn kos,
pisan ptiček, počen groš,
bel konjiček, zvrhan koš,
pisker, lonec, slepa miš,
a za konec ti loviš!

Enkrat je bil en biberbav,
je staro Micko v košek dal.
Micka je iz koša kukala,
ga je za lase cukala.

Ti si sonce,
jaz sem sneg,
ko zasiješ,
grem v beg!

Jaz sem noč
in ti si dan,
večeri se,
pojdi stran!

Fidel, fidel dajčka,
putka znesla jajčka,
meni pet, tebi pet,
pa jih je deset.

Eci peci pec,
ti si mali zec,
ti si mala prepelica,
eci peci pec.

Krica kraca, bela raca,
buba baja, že nagaja,
abu babu, strašna miš,
miga z brki, ti loviš!